《樠山山房同李君实观红药》
明代·游朴

十日平原兴未阑，一尊仍傍药栏看。心怜三月春光暮，剑倚中栏夜色寒。

有客鹖冠时隐几，何人牛耳早登坛。羽家旧事风流在，肯惜花前倒载还。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。